Hawliau LHDT yn Wganda

Ni chydnabyddir hawliau pobl lesbiaidd, hoyw, deurywiol, a thrawsryweddol (LHDT) yn Wganda.

Yn Rhagfyr 2013 pasiwyd deddf gan senedd Wganda i gosbi cyfunrywioldeb yn llym, gan gynnwys carchar am oes am "gyfunrywioldeb difrifolach", sydd yn cynnwys cyfathrach gyfunrywiol gan unigolyn sydd yn HIV-positif, cyfathrach gyfunrywiol gyda pherson o dan 18 oed neu gyda pherson anabl, ac achosion niferus o gyfunrywioldeb. "Uganda MPs pass controversial anti-gay law", Al Jazeera (21 Rhagfyr 2013). Archifwyd o'r dudalen we wreiddiol drwy gyfrwng archive.today ar 24 Mawrth 2023. Dirymwyd y ddeddf yn sgil dyfarniad gan lys cyfansoddiadol Wganda yn Awst 2014, am iddi gael ei phasio heb gworwm yn y senedd. David Smith, "Uganda anti-gay law declared 'null and void' by constitutional court", The Guardian (1 Awst 2014). Archifwyd o'r dudalen we wreiddiol drwy gyfrwng archive.today ar 14 Hydref 2019.

Ym Mawrth 2023 pasiwyd deddf gan senedd Wganda i anghyfreithloni uniaethu'n LHDT, cyfathrach rywiol rhwng dau berson o'r un ryw, hyrwyddo ac annog cyfunrywioldeb, a chynllwynio i gyfathrachu'n gyfunrywiol. Cosbir y troseddau hyn yn llym, gan gynnwys y gosb eithaf am gyfunrywioldeb difrifolach a charchar am oes am gyfathrach gyfunrywiol. Yn ôl y sefydliad anllywodraethol Human Rights Watch, hon yw'r gyfraith gyntaf yn y byd i wneud hunaniaeth LHDT yn drosedd ynddi ei hun. "Uganda passes a law making it a crime to identify as LGBTQ", Reuters (21 Mawrth 2023). Archifwyd o'r dudalen we wreiddiol drwy gyfrwng archive.today ar 24 Mawrth 2023. Daeth y Ddeddf Wrth-Gyfunrywioldeb, gyda mân newidiadau, i rym wedi i'r Arlywydd Yoweri Museveni ei harwyddo ym Mai 2023. Samuel Okiror, "Ugandan president signs anti-LGBTQ+ law with death penalty for same-sex acts", The Guardian (29 Mai 2023). Archifwyd o'r dudalen we wreiddiol drwy gyfrwng archive.today ar 29 Mai 2023. "Uganda's President Museveni approves tough new anti-gay law", BBC (29 Mai 2023). Archifwyd o'r dudalen we wreiddiol drwy gyfrwng archive.today ar 29 Mai 2023.

 Tabl hawliau  
 Mae gweithgaredd rhywiol o'r un rhyw yn gyfreithlon 15px|Na 15px|Na (Cosb: Y gosb eithaf; Hyd at garchar am oes am "wybodaeth gnawdol yn erbyn trefn natur". ) Oed cydsynio cyfartal 15px|Na Cyfreithiau gwrth-wahaniaethu mewn cyflogaeth yn unig 15px|Na Deddfau gwrth-wahaniaethu wrth ddarparu nwyddau a gwasanaethau 15px|Na Cyfreithiau gwrth-wahaniaethu ym mhob maes arall (gan gynnwys gwahaniaethu anuniongyrchol, lleferydd casineb) 15px|Na Priodasau o'r un rhyw 15px|Na (Gwaharddiad cyfansoddiadol ers 2005) Cydnabod cyplau o'r un rhyw 15px|Na Mabwysiadu llysblentyn gan gyplau o'r un rhyw 15px|Na Mabwysiadu ar y cyd gan barau o'r un rhyw 15px|Na Pobl LGBT yn cael gwasanaethu'n agored yn y fyddin 15px|Na Yr hawl i newid rhyw gyfreithiol 15px|Na Mynediad i IVF ar gyfer lesbiaid 15px|Na Sicrwydd benthyg croth i gyplau gwrywaidd hoyw 15px|Na Dynion hoyw yn cael rhoi gwaed 15px|Na

 Cyfeiriadau 

Dolenni allanol
Ugandan media, politicians campaign against homosexuality Carolyn Dunn, CBC News, diweddarwyd 26 Tach 2010.
Anti-Gay Fervor in Uganda Tied to Right-Wing US Evangelicals – adroddiad fideo gan Democracy Now!
Exporting Homophobia: American far-right conservative churches establish influence on anti-gay policy in Africa Gay Ugandans face daily fear for their lives (Boise Weekly Feature – 8 Medi 2010)

LHDT
Wganda
Wganda
Categori:LHDT yn Wganda